น้ำตกก้อหลวง อช.แม่ปิง น้ำเริ่มใส เปิดให้นักท่องเที่ยวสามารถเที่ยวชมได้ ภายใต้มาตรการป้องกันโควิด-19
น้ำตกก้อหลวง ถือเป็นอีกหนึ่งสถานที่ท่องเที่ยว ที่เป็นจุดเด่นของทางอุทยานแห่งชาติแม่ปิง อำเภอลี้ จังหวัดลำพูน โดยทางอุทยานฯ ได้มีการรายงานว่า ในวันนี้ (7 พ.ย. 64) พื้นที่บริเวณดังกล่าวสภาพอากาศเปิด ปริมาณฝนลดลง ทำให้ระดับความขุ่นของน้ำใส 10% ซึ่งเปิดให้นักท่องเที่ยวเข้ามาเที่ยวชมได้ แต่ยังไม่อนุญาตให้ลงลงเล่นน้ำ แต่ถ้าหากต้องการไปยังพื้นที่น้ำตก ให้แจ้งเจ้าหน้าที่ก่อนลงไปทุกครั้งเพื่อความปลอดภัยอย่างไรก็ตาม สำหรับนักท่อเที่ยวที่จะเดินทางเข้ามาในเขตอุทยานแห่งชาติแม่ปิง อำเภอลี้ จังหวัดลำพูน สามารถเดินทางมาได้โดยไม่ต้องกักตัวเพื่อสังเกตอาการ 14 วัน (Home Quarantine) ซึ่งมีข้อยกเว้นคือ กรณีที่ 1 ผู้ที่เดินทางจากพื้นที่ควบคุมสูงสุดและเข้มงวด แดงเข้ม ต้องได้รับวัคซีนที่ทางราชการกำหนด และมีผลการตรวจหาเชื้อ COVID-19 ด้วยวิธี RT-PCR หรือ Antigen Test Kit (ATK) ไม่เกิน 72 ชม. (3 วัน) โดยมีผล “เป็นลบ” เท่านั้น โดยใบรับรอง ต้องมีลายเซ็นต์ของเเพทย์และมีตราประทับ ก่อนเข้าพื้นที่อำเภอลี้ จังหวัดลำพูน กรณีที่ 2 ผู้ป่วย COVID-19 ที่รักษาหายแล้ว ไม่เกิน 3 เดือน นับจากวันที่รักษาสิ้นสุด ต้องมีเอกสารยืนยันทุกกรณี นักท่องเที่ยวที่สนใจที่เข้าเกณฑ์ตามที่อุทยานฯกำหนด สามารถติดต่อสอบถามข้อมูลเพิ่มเติมได้ที่ โทร.0-5203-0380